CELEX: 42018X1858
Language: fi
Date: 2018-11-28 00:00:00
Title: Muutokset Yhdistyneiden Kansakuntien Euroopan talouskomission (UNECE) sääntöön nro 100 – Yhdenmukaiset vaatimukset, jotka koskevat ajoneuvojen hyväksyntää sähköiseen voimajärjestelmään sovellettavien erityisvaatimusten osalta [2018/1858]

28.11.2018   
            
            
               FI
            
            
               Euroopan unionin virallinen lehti
            
            
               L 302/114
            
         
      Vain alkuperäiset UNECE:n tekstit ovat kansainvälisen julkisoikeuden mukaan sitovia. Tämän säännön asema ja voimaantulopäivä on hyvä tarkastaa UNECE:n asiakirjan TRANS/WP.29/343 viimeisimmästä versiosta. Asiakirja saatavana osoitteessa:
      http://www.unece.org/trans/main/wp29/wp29wgs/wp29gen/wp29fdocstts.html
      Muutokset Yhdistyneiden Kansakuntien Euroopan talouskomission (UNECE) sääntöön nro 100 – Yhdenmukaiset vaatimukset, jotka koskevat ajoneuvojen hyväksyntää sähköiseen voimajärjestelmään sovellettavien erityisvaatimusten osalta [2018/1858]
      Muutokset sääntöön nro 100, julkaistu virallisessa lehdessä EUVL L 87, 31. maaliskuuta 2015
      
      Sisältää seuraavat:
      
                   
               
               
                  Muutossarjan 02 täydennys 2 – voimaantulopäivä: 29. tammikuuta 2016
               
            
                   
               
               
                  Muutossarjan 02 täydennys 3 – voimaantulopäivä: 18. kesäkuuta 2016
               
            Muutetaan koko säännössä (kaikki liitteet mukaan lukien) ladattava energiavarastojärjestelmä (REESS-järjestelmä) seuraavasti: ladattava sähköenergian varastojärjestelmä (REESS-järjestelmä).
      Muutetaan 5.1–5.1.1.3 kohta seuraavasti:
      
         ”5.1.   Suojaus sähköiskuilta
         Nämä sähköturvallisuusvaatimukset koskevat korkeajänniteväyliä silloin, kun ne eivät ole kytkettyinä ulkoiseen korkeajännitetehonlähteeseen.
         5.1.1.   Suojaus suoralta kosketukselta
         Suojaus suoralta kosketukselta jännitteellisiin osiin vaaditaan myös sellaisten ajoneuvojen osalta, jotka on varustettu jollain tämän säännön osan II nojalla hyväksytyllä REESS-järjestelmän tyypillä.
         Jännitteellisten osien on oltava suojattuja suoralta kosketukselta ja 5.1.1.1 ja 5.1.1.2 kohdan vaatimusten mukaisia. Suojusten, koteloiden, kiinteiden eristimien ja liitäntälaitteiden on oltava sellaisia, ettei niitä voi avata, irrottaa, purkaa tai poistaa ilman työkaluja.
         Liitäntälaitteet (kuten ajoneuvon sisääntulo) voidaan kuitenkin irrottaa ilman työkaluja, jos ne täyttävät yhden tai useamman seuraavista vaatimuksista:
         
                     a)
                  
                  
                     ne ovat 5.1.1.1 ja 5.1.1.2 kohdan vaatimusten mukaisia, kun ne irrotetaan, tai
                  
               
                     b)
                  
                  
                     ne on sijoitettu lattian alle ja varustettu lukitusmekanismilla tai
                  
               
                     c)
                  
                  
                     ne on varustettu lukitusmekanismilla. Muita komponentteja, jotka eivät kuulu liitäntälaitteeseen, on voitava poistaa ainoastaan työkaluja käyttämällä, jotta liitäntälaite voidaan irrottaa, tai
                  
               
                     d)
                  
                  
                     jännitteellisten osien jännite asettuu arvoon enintään 60 V DC tai enintään 30 V AC (rms) 1 sekunnin kuluessa siitä, kun liitäntälaite on irrotettu.
                  
               5.1.1.1.   Matkustamossa tai tavaratilassa olevat jännitteelliset osat on suojattava suojausluokan IPXXD mukaisesti.
         5.1.1.2.   Muualla kuin matkustamossa tai tavaratilassa olevat jännitteelliset osat on suojattava suojausluokan IPXXB mukaisesti.”
      
      Numeroidaan (entiset) kohdat 5.1.1.4–5.1.1.5.3 uudelleen kohdiksi 5.1.1.3–5.1.1.4.3.